རྒྱ་གར་ལྷོ་ཕྱོགས་ཏཱ་ལའི་བླ་མ་མཐོ་རིམ་སློབ་གཉེར་ཁང་དུ་བཙན་བྱོལ་ནང་གི་བོད་ཀྱི་སྐད་ཡིག་གི་གནས་བབ་འཚོལ་བ་ཞེས་པའི་བརྗོད་གཞིའི་ཐོག་དྲི་བ་དྲིས་ལན་གྱི་ལམ་ནས་གོ་བསྡུར་གྱི་ཚོགས་འདུ་ཞིག་འཚོགས་ཡོད་པ་རེད།དེ་ཡང་ཟླ་འདིའི་ཚེས་༡༦དགོང་མོ་ཏཱ་ལའི་བླ་མ་མཐོ་རིམ་སློབ་གཉེར་ཁང་གི་བོད་ཡིག་སྡེ་ཚན་དང་སྦེང་ལོར་ས་གནས་བོད་ཀྱི་སྐད་ཡིག་ཞབས་ཞུ་ཁང་གཉིས་ཀྱི་གོ་སྒྲིག་འོགཏཱ་ལའི་བླ་མ་མཐོ་རིམ་སློབ་གཉེར་ཁང་གི་དཔེ་མཛོད་ཚོགས་ཁང་དུ་༼བཙན་བྱོལ་ནང་གི་བོད་ཀྱི་སྐད་ཡིག་གི་གནས་བབ་འཚོལ་བ།༽ཞེས་པའི་བརྗོད་གཞིའི་ཐོག་ན་གཞོན་གོ་བསྡུར་བྱས་ཡོད་པ་རེད།ལས་རིམ་དེའི་ཐོག་ཏཱ་ལའི་བླ་མ་མཐོ་སློབ་ཀྱི་ལོ་རྒྱུས་སློབ་དཔོན་རྒན་བཀྲ་བཟང་དང་།བོད་ཀྱི་མཛངས་པ་ཉི་མ།བཙོན་བྱོལ་བོད་མིའི་ཁྲིམས་རྩོད་པ་དཀོན་མཆོག་རིན་ཆེན།ཚོང་ལས་སློབ་ཐོན་པ་སྨོན་ལམ་སྒྲོལ་མ་བཅས་ཀྱིས་གཏམ་བཤད་གཏམ་བཤད་བྱས་ཡོད་པ་རེད།བོད་ཀྱི་སྐད་ཡིག་ཞབས་ཞུ་ཁང་གི་ཚོགས་མི་ཐུབ་བསྟན་རབ་བརྟན་གྱིས་བོད་ཀྱི་སྐད་ཡིག་ཞབས་ཞུ་ཁང་གིས་༢༠༡༣ལོ་ནས་ད་ལྟའི་བར་དུ་བོད་ཀྱི་སྐད་ཡིག་དང་འབྲེལ་བའི་ལས་རིམ་བྱུང་རབས་དང་།ཁྱིམ་ཚང་གི་སློབ་གསོ།སློབ་གྲྭའི་སློབ་གསོ།སྤྱི་ཚོགས་ཀྱི་སློབ་གསོ་བཅས་ཀྱི་ནང་བོད་ཀྱི་སྐད་ཡིག་དང་འབྲེལ་བའི་གནད་དོན་ཁག་གི་ཐོག་གོ་བསྡུར་བྱེད་རྒྱུའི་གལ་གནད་སྐོར་ངོ་སྤྲོད་བྱས།གཏམ་བཤད་པ་རྣམས་ཀྱིས་སློབ་གསོ་གསུམ་གྱི་ནང་གི་སྐད་ཡིག་དང་འབྲེལ་བའི་དྲི་བ་བཅུ་གསུམ་ལ་ལན་འདེབས་གནང་།དེའང་ལོ་རྒྱུས་སློབ་དཔོན་རྒན་བཀྲ་བཟང་གིས་ཁྱིམ་ཚང་གི་སློབ་གསོ་གལ་ཆེ་སྐོར་གསུང་དོན།ཁྱིམ་ཚང་གི་སློབ་གསོའི་སྐོར་ནི།དེང་སང་ཁྱིམ་ཚང་གི་སློབ་གསོ་ནི་གལ་ཆེ་རུ་འགྲོ་བཞིན་ཡོད་པ་ལྟར་ང་ཚོ་བོད་པའི་སྤྱི་ཚོགས་ནང་དུའང་ཕ་མས་བུ་ཕྲུག་རྣམས་ཀྱི་གྲོད་ཁོག་རྒྱང་ཐུབ་པ་ཙམ་མིན་པར་དེ་ལས་ལྷག་པའི་འགན་ཁྱེར་དགོས་པ་དང་།དམིགས་བསལ་ཤེས་ཡོན་མཐུན་རྐྱེན་ཐོག་ཕྲུ་གུར་རམ་འདེགས་གང་ཐུབ་དགོས་པ་ནི་ཧ་ཅང་གལ་ཆེན་ཡིན་སྐོར་དང་།སློབ་གྲྭའི་སློབ་གསོ་སྐོར་ནས།གཞི་རིམ་སློབ་གྲྭ་ཁག་ཏུ་ནང་ཆོས་དང་མཚན་ཉིད་བཅས་ཀྱི་སློབ་ཚན་མང་དྲག་པས་བྱིས་པའི་ནུས་པས་མ་འདང་པ་དང་།